दरअसल, राहुल ने अपने भाषण की समाप्ति के बाद पीएम मोदी की सीट पर जाकर उन्हें गले लगाया. यहां कुछ समय के लिए मोदी थोड़े सख्त नजर आए. लेकिन बाद में उन्होंने राहुल को पुनः बुलाकर उनसे हाथ मिलाया और उनकी पीठ थपथपाई. यहां तक सब ठीक रहा. लेकिन जब राहुल गांधी अपनी सीट पर जाकर बैठे तब उन्होंने अपने दाएं ओर बैठे साथियों को मुस्कराते हुए आंख मार दी. बस फिर क्या था कल से करोड़ों देशवासी इस सवाल का जवाब मांग रहे हैं कि आखिर राहुल ने किसे और क्यों आंख मारी. तो आपको बता दे कि जब राहुल मोदी से गले मिलकर आए तब कांग्रेस के दिग्गज नेता ज्योतिरादित्य सिंधिया ने उन्हें थम्स अप किया. इस पर राहुल ने हंसते हुए उनके आंख मार दी.